stanford-oval/wikipedia huggingface dataset:
ליל ג'ון

| --- | --- |

 לידה:  27 בינואר 1971  (בן 53) אטלנטה, ארצות הברית 
 שם לידה:  ג'ונתן סמית'
 מוקד פעילות:  קלארקסדייל, מיסיסיפי
 תקופת הפעילות:  מ-1993
 מקום לימודים:  Douglass High School 
 סוגה:  היפ הופ, קראנק
 שפה מועדפת:  אנגלית 
 חברת תקליטים:  BME Recordings
 האתר הרשמי
 פרופיל ב-IMDb
 
ג'ונתן מורטימר סמית' (באנגלית: Jonathan Smith; נולד ב-27 בינואר 1971) הידוע כליל ג'ון (באנגלית: Lil Jon; קיצור ל"ג'ונתן הקטן"), הוא זמר ומפיק היפ הופ אפרו-אמריקאי. ידוע כמייסדו של תת-הז'אנר בראפ - "קראנק", שילוב של ההיפ הופ הדרומי הקשוח "דירטי סאות'" והיפ הופ המועדונים של מיאמי וניו אורלינס. ליל ג'ון מוכר כיום כאחד הראפרים הסקסיסטים והבוטים ביותר בתחום ושיריו מצטיינים בשימוש תכוף בשפה גסה וגרפית. להקתו "Lil Jon & the East Side Boyz" היא אחת מלהקות היפ הופ המועדונים המצליחות ביותר כיום.
ביוגרפיה > שנותיו הראשונות

ליל ג'ון נולד בקלארקסדייל שבמיסיסיפי, אך את שנות ההתבגרות העביר באטלנטה שבג'ורג'יה. לאחר סיום לימודיו החל ליל ג'ון להגיש תוכנית רדיו באזור מגוריו ובמקביל החל לעבוד כדי ג'יי עבור ראפרים אחרים. ב-1993 הוחתם בלייבל ההיפ הופ "So So Def Recordings" כראפר ודי ג'יי. ב-1997 יצר את אלבומו הראשון "Get Crunk, Who U Wit: Da Album", אך זה כשל במכירות. אלבומו השני "!We Still Crunk", אשר יצא לאור ב-2000, אף הוא לא זכה להצלחה מרשימה.
ביוגרפיה > קריירה מוזיקלית

בשנת 2001 יצר ליל ג'ון את אלבומו השלישי "Put Yo Hood Up" ("שים את הקפוצ'ון שלך"). עטיפת האלבום עוררה סערה זוטא עקב התעטפותו של ליל ג'ון בדגל הקונפדרציה - סמל לעבדות בעיני רבים מהקהילה השחורה בארצות הברית. האלבום, אשר התאפיין בשירי היפ הופ מועדונים, זכה להצלחה בינונית והושמע בעיקר במסיבות.
ליל ג'ון הצליח לבסוף לפרוץ לתודעת הציבור ב-2002, עם הפצת אלבומו הרביעי "Kings of Crunk" ("מלכי הקראנק"). הסינגל הראשון ממנו "Don't Give a Fuck" ("לא שם זין") הפך במהרה ללהיט מועדונים, אך היה זה הסינגל השני "Get Low" ("תרדי למטה") שהפך את ליל ג'ון לכוכב עולה בשמי הראפ האמריקאי. הצליל המחוספס והמילים הכה סקססטיות, על סף הפארודיה, שהציג ליל ג'ון, התחבבו על באי המועדונים בארצות הברית והשיר זכה שם להצלחה במצעדים, וכן בבריטניה, ג'מייקה, גרמניה ואוסטרליה. האלבום עצמו זכה בפלטינה כפולה (מכירות של 2 מיליון עותקים בארצות הברית) ומיצב את מעמדו של ליל ג'ון כמוביל אופנתי. שנה לאחר מכן יצא לאור אלבומו החמישי "Part II" ("חלק שני"). ב-2004 הפיק יחד עם אשר את השיר "!Yeah", אשר הגיע למקום הראשון במרבית מצעדי הלהיטים בעולם ושהה שם שבועות רבים. באותה שנה הפיק ליל ג'ון את אלבומו השישי "Crunk Juice" ("מיץ קראנק").
בשנת 2009 הוציא את השיר המצליח "Shots" ביחד עם הלהקה LMFAO, השיר הצליח וקיבל הרבה תגובות.
בשנת 2012 הוציאו ליל ג'ון וLMFAO את השיר "drink".
בשנת 2014 הוציא את אחד משיריו הידועים ביותר עד כה, "Turn Down for What" ביחד עם די.ג'יי. סנייק. הווידאו קליפ לשיר זכה בתואר "ההפקה הטובה ביותר" בטקס הVMA של MTV באותה שנה.
ביוגרפיה > סגנונו של ליל ג'ון

סגנונו הבוטה והסקסיטי של ליל ג'ון הוא כמעט ייחודי בקיצוניותו בקרב הראפרים אשר פועלים בארצות הברית. שיריו אינם עוסקים במחאה חברתית, כמו מקביליו בשנות ה-90, אלא רק בבילויים, מועדונים, סמים, האדרה עצמית ומעל הכול - מין. הנשים בשיריו מוחפצות תדיר ותיאורים גרפים מפורטים נשמעים לרוב. בכך הולך ליל ג'ון במתווה של ראפרים דומים בני תקופתו, כדוגמת 50 סנט ולודקריס, אך באופן קיצוני מהם. כך לדוגמה פזמון השיר "Get Low":
| --- | --- |
אל החלון, אל הקיר   אל הזיעה הניגרת מהביצים   לכל אותן כלבות אשר זוחלות   לכולם שפריץ, שפריץ, שפריץ, שפריץ: To the window, to the wall To the sweat drop down my balls To all these bitches crawl To all skeet, skeet, skeet, skeet
למרות, ואולי בשל, מילות השיר, מהסקסיסטיות שאי פעם נשמעו על רחבות המועדונים, באי המועדונים קיבלו אותו בהתלהבות. הבדרן כריס רוק אף ציין במופעו מ-2004 "Never Scared" כי "על כולנו להתבייש בעצמנו שאנחנו אוהבים את השיר המזורגג הזה".
למעשה, ברוב שיריו ובשיתופי הפעולה שלו עם אמנים אחרים לילי ג'ון כלל לא שר. לרוב הוא מספק קולות רקע כדוגמת: יאא! ו-או-קיי!, אוצר המילים הכה מוגבל שהוא מפגין בשירים היווה מקור בלתי נדלה לפארודיות וחיקויים בתוכניות בידור כדוגמת סאטרדיי נייט לייב ובתוכנית של הבדרן דייב שאפל.
במהלך השנים מיצב עצמו ליל ג'ון כמוביל אופנתי בארצות הברית. סגנון לבושו הצעקני, שיניו המלאות יהלומים וזהב, ו"גביע הקראנק" - מעין גביע מתכתי משובץ אבנים טובות עמו הוא נוהג להסתובב לכל אשר ילך, הפכו אותו לתופעה שלא היה ניתן להתעלם ממנה בסצנת ההיפ הופ. בדומה לראפרים אחרים, כדוגמת פאף דדי וסנופ דוג, גם ליל ג'ון שואף להרחיב את מותג שמו ומותג ה"קראנק" אל מעבר לגבולות המוזיקה. כך לדוגמה, קווי אופנה ולבוש שלמים הנושאים את חותמתו נמכרים ברחבי ארצות הברית, עותקים של "גביע הקראנק" מוצעים למכירה ומשקה אנרגיה בשם "קראנק!!!" אף הוא משווק על ידו ב-14 מדינות בארצות הברית.
בשנת 2004 שיחק בתפקיד עצמו בקומדיה "הכל כלול" לצד קווין הארט וסנופ דוג.
גביעי "קראנק", המשובצים באבנים טובות, מוצעים למכירה במחיר 2000$ לגביע
מוחמד נאטור

מוחמד דאהר נאטור (בערבית: محمد ظاهر ناطور; נולד ב-9 בספטמבר 1991) הוא כדורגלן ישראלי-פלסטיני המשחק בעמדת הקשר ההתקפי בצעירי טירה מליגה א'.
קריירה

נאטור התחיל את הקריירה שלו בקבוצות כדורגל מקומיות ובגיל 18 הצטרף למחלקת הנוער של הפועל פתח תקווה. ב-15 בינואר 2011, נאטור ערך את הופעת הבכורה שלו בקבוצה הבוגרת בהפסד 1–3 לעירוני קריית שמונה. ב-28 בספטמבר 2012, נאטור הבקיע את שער הבכורה שלו בקבוצה בהפסד 1–2 לסקציה נס ציונה.
בפברואר 2013, נאטור חתם בסקציה נס ציונה.
בקיץ 2014, נאטור חתם במרכז טולכרם מליגת העל הפלסטינית.
בינואר 2019, נאטור חתם באל-בירה מוסעת.
אחרי שהרשים במדי מרכז טולכרם, בשנת 2017 זומן לראשונה לסגל נבחרת פלסטין. ב-10 באוקטובר 2017, נאטור ערך את הופעת הבכורה שלו בנבחרת בניצחון 0–10 נגד בהוטן, בו גם הבקיע את שער הבכורה שלו.
מונופילטיות

הזוחלים יחד עם העופות הם קבוצה מונופילטית.
בפילוגנטיקה, קבוצת אורגניזמים היא מונופילטית (מיוונית – גזע אחד) או הולופילטית אם כל האורגניזמים באותה קבוצה התפתחו במהלך האבולוציה מאב קדמון משותף, וכל הצאצאים של אותו אב קדמון נמצאים בקבוצה זו. להבדיל, אם קיימים צאצאים אשר אינם בקבוצה, הקבוצה תקרא קבוצה פרפילטית. אם הקבוצה אינה כוללת את האב הקדמון כלל, היא תקרא פוליפילטית.
לדוגמה, כל האורגניזמים בסוג אדם, מגיעים ממשפחת ההומינידים, ולא ידועים צאצאים אחרים במשפחה זו. לכן הסוג הומו הוא קבוצה מונופילטית. הגישה השלטת כיום באשר לטקסונומיה של עולם הטבע גורסת שהטקסונים באילן היוחסין של היצורים צריכים להיות מונופילטיים כדי לייצג נאמנה את התפתחותם במהלך האבולוציה. קבוצה מונופילטית נקראת קלייד.
מבחן קוקראן-ארמיטאז'

מבחן קוקראן-ארמיטאז' הוא וריאציה של מבחן חי-בריבוע המתאימה להערכת מגמת הקשר (trend) בין שני משתנים איכותיים, שאחד מהם נמדד בסולם מדידה סודר, והשני מקבל שני ערכים בלבד. בניגוד למבחן חי בריבוע, מבחן זה לוקח בחשבון את העובדה שקיים סדר בין ערכי המשתנה הסודר. מבחן זה הוא מקרה פרטי של מבחן M בריבוע.
מוטיבציה

כשמשתנה נמדד בסולם סודר וערכיו מקודדים במספרים, אין משמעות לערכים המספריים האלה. לדוגמה, משתנה המתאר את המצב הסוציואקונומי של משפחה יכול לקבל את הערכים המילוליים "נמוך", "בינוני" או "גבוה", וניתן לקודד את הערכים המילוליים על ידי הערכים 1, 2, 3 או 4, 18, 21. על פי הגדרת סולם הסדר, כל שלושת הקידודים האלה שקולים.
עם זאת, ייתכן וניתן לקודד מחדש את הערכים של משתנה הסדר בערכים כמותיים. לדוגמה, המשתנה עשירוני שכר מקבל את הערכים 1 עד 10, וזהו משתנה סדר. אבל אפשר להחליף כל דרגה בסולם זה בשכר החציוני של העשירון, ובכך "לשדרג" אותו למשתנה כמותי. שדרוג זה יאפשר הפעלת שיטות סטטיסטיות המתאימות למשתנים כמותיים.
הגדרה

יהיו  X ו- Y שני משתנים מקריים איכותיים כאשר המשתנה  X מקבל שני ערכים בלבד והמשתנה  Y נמדד בסולם סדר. נניח ללא הגבלת הכלליות כי המשתנה  X מקבל את הערכים  1 ו-  2, וכי המשתנה  Y מקבל את הערכים  1,\ 2,...,\ J כאשר  1\ <\ 2<...<\ J.
נתבונן במדגם בגודל  n מתוך אוכלוסייה כלשהי, ונסמן ב- n_{ij} את מספר הפרטים במדגם עבורם  X=i ו- Y=j. נאמר כי  n_{ij} היא השכיחות של התצפיות במדגם עבורן  X=i ו- Y=j. בטבלה זו יש  2 שורות ו- J עמודות, כאשר בהצטלבות השורה ה- i והעמודה ה- j נמצא המספר  n_{ij} נקראת לוח השכיחות של המשתנים  X ו- Y. לוח השכיחות הוא למעשה הנתונים שיש לנתח.
כן נסמן ב- n_{i.} את מספר הפרטים במדגם עבורם  X=i, וב- n_{.j} נסמן את מספר הפרטים במדגם עבורם  Y=j.
מבחן קוקראן-ארמיטאז',  T, מוגדר על ידי:
T=\sum _{j=1}^{J}w_{j}(n_{1j}\cdot n_{2.}-n_{2j}\cdot n_{1.})
כאשר  w_{j} הם ציונים מספריים עבור ערכי המשתנה  Y, המקיימים  w_{1}\leq w_{2}\leq ...\leq w_{J}. ציונים אלה העשויים להיקבע על ידי המשתמש על סמך ידע קודם אודות המשתנה  Y, או על סמך השערה ספציפית על הקשר בין המשתנים. לדוגמה, אם  Y מקבל את הערכים  1,2,3, ואנו מצפים כי השכיחויות של הערכים  1 ו- 2 יהיו דומות (עבור כל אחד משני הערכים של  X, אך השכיחויות של הערך  3 יהיו שונות, משקלות מתאימים יכולים להיות  w_{1}=1,\ w_{2}=1,\ w_{3}=0. אם לעומת זאת אנו מצפים כי השכיחויות של  Y עבור  X=1 יעלו כאשר  j גדל, משקלות מתאימים יכולים להיות  w_{1}=1,\ w_{2}=2,\ w_{3}=3. לסקירה נרחבת על אופן בחירת הציונים עיינו בספרו של אלן אגרסטי.
השערת האפס של המבחן היא ההשערה כי לא קיימת מגמה כלשהי בשכיחויות של ערכי המשתנה  Y. ניתן לבטא השערה זו באופן הבא:
H_{0}:\ \ P(X=1|Y=1)=p(X=1|Y=2)=...=P(X=1|Y=J)
תחת השערת האפס ניתן להראות כי  E(T)=0 וכי השונות של  T שווה ל-:
Var(T)={\frac {n_{1.}n_{2.}}{n}}[\sum _{j=1}^{J}w_{j}^{2}n_{.j}(n-n_{.j})-2\sum _{j=1}^{J-1}\sum _{k=j+1}^{J}w_{j}w_{k}n_{.j}n_{.k}]
כאשר גודל המדגם  n מספיק גדול, אזי תחת השערת האפס ל- T יש בקירוב התפלגות נורמלית:  {\frac {T}{Var(T)}}\sim \ N(0,1).
ראו גם

משתנה איכותי
סולם מדידה
מבחן חי בריבוע
מבחן M בריבוע
לקריאה נוספת

Agresti, Alan (2007). An introduction to categorical data analysis, 2nd Edition. John Wiley & Sons. ISBN 978-0-471-22618-5.
Agresti, Alan (2002). Categorical data analysis, 2nd Edition. John Wiley & Sons. ISBN 0-471-36093-7.
הערות שוליים

↑  Agresti, Alan, 2.5.1, An Introduction to Categorical Data Analysis, 2nd edition, Hoboken, New Jersey: JohnWiley & Sons, Inc., 2007, עמ' 41, ISBN 978-0-471-22618-5
מועצת האופנה הצרפתית

מועצת האופנה הצרפתית (בצרפתית: Fédération française de la couture) הוא הגוף הממשלתי האחראי על תעשיית האופנה של צרפת. המועצה נוסדה ב-1973 והיא צמחה מאיגוד מסחרי שנוסד ב-1868.
המועצה מתחלקת לשלושה איגודים מסחריים שונים:
האיגוד המסחרי לאופנה עילית (Chambre Syndicale de la Haute Couture)
האיגוד המסחרי לאופנת גברים (Chambre Syndicale de la Mode Masculine)
האיגוד המסחרי למעצבי אופנה (Chambre Syndicale du Prêt-à-Porter des Couturiers et des Créateurs de Mode)
המועצה מחזיקה בבית ספר לאופנה (École de la chambre syndicale de la couture parisienne) הנוסד ב-1927, בין בוגרי בית הספר נמנים ולנטינו גאראווני ואיב סן-לורן.
המועצה עובדת בשיתוף עם "Union Nationale Artisanale de la Couture et des Activités Connexes", איגוד של תופרים ואנשי אופנה במחוזות המנהליים של צרפת מחוץ לפריז.
המועצה אחראית לקביעת הזמנים ומיקומי האירועים של שבוע האופנה בפריז, הגוף גם קובע תקנים לגבי איכות ייצור האופנה והגדרת ביגוד כהוט קוטור.
מה לך ילדה

| --- | --- |
 סינגל בביצוע זוהר ארגוב
 יצא לאור:  1979 
 סוגה:  מוזיקה מזרחית 
 שפה:  עברית 
 כתיבה:  משה נגר 
 לחן:  משה נגר 
 
מה לך ילדה הוא פזמון שכתב והלחין משה נגר וידוע בביצועו של זוהר ארגוב.
רקע

את השיר כתב משה נגר לבתו, בעקבות גירושיו.
נגר עצמו הקליט את השיר, והגיש אותו להשמעה ברשימת המועמדים למצעדי הפזמונים השבועיים של גלי צה"ל ושל רשת ג' באפריל–מאי 1978. השיר לא התקבל ונגנז.
ב־1979 הקליט יחזקאל מטרי את השיר עבור האלבום "אהבת תימן". השיר בביצועו של מטרי לא זכה לפרסום רב. השיר הוצע לשימי תבורי אשר סרב, והפנה את נגר אל זוהר ארגוב. ארגוב הקליט את השיר בעיבוד של יגאל חרד עבור אלבום הבכורה שלו "אלינור", שכלל כולו גרסאות כיסוי.
השיר משמש כשיר נאצה אצל אוהדי הכדורגל בישראל.
הערות שוליים

1 2  השיר נכתב ברחוב עטרות 2 בראשל״צ.
יהודה נוריאל | צילום: משה שי, שובר שורות, באתר ynet, 27 באוגוסט 2019
↑  דודי פטימר, ‏"מה לך ילדה?": הגרסה הראשונה והגנוזה של השיר שלא הושמעה מעולם, באתר מעריב אונליין, 16 באפריל 2024
↑  דודי פטימר נותן במה לשירים ישנים - מיהו המבצע המקורי של השיר 'מה לך ילדה'?, באתר מעריב, 25 באוגוסט 2013
ערך זה הוא קצרמרבנושא שירים. אתם מוזמנים לתרום לוויקיפדיה ו.
מבחן קטלאז

מבחן קטלאז (באנגלית: Catalase test) הוא אחד מהמבחנים הביוכימיים המקובלים במיקרוביולוגיה שמיועד לשם ביצוע הבחנה ראשונית בין סוגים שונים של מיקרואורגניזמים בכלל וחיידקים בפרט. המבחן מתבסס על יכולתו (או אי-יכולתו) של מיקרואורגניזם לפרק מי חמצן למים וחמצן. את המבחן מבצעים בדרך כלל על גבי זכוכית נושאת של מיקרוסקופ, או בתוך מבחנה.
מבחן הקטלאז כשלעצמו אינו מספיק, במרבית המקרים, כדי לקבוע בצורה חד משמעית את סוג המיקרואורגניזם הנבדק. אולם שילובו עם מבחנים ביוכימיים נוספים (מבחן אוקסידאז, מבחן אוראז, מבחן קואגולאז ועוד) מעלה את יכולת הזיהוי של הסוגים ולעיתים אף של המינים.
אנזים הקטלאז

על מנת לשרוד בתנאי עקה בהם שורר ריכוז גבוה של רדיקלים חופשיים של חמצן, כתוצאה מהתפרקות מולקולת מי החמצן (הידרוקסיל רדיקל), מייצרים כמעט כל האורגניזמים הנחשפים לחמצן, וביניהם גם המיקרואורגניזמים, את אנזים הקטלאז. אנזים זה מפרק את מי החמצן למים וחמצן ובכך מנטרל את ההשפעה הטוקסית של המולקולה.
אופן ביצוע המבחן

להלן שתי השיטות הנפוצות לביצוע מבחן קטלאז על כל שלביהן.
אופן ביצוע המבחן > שיטת הזכוכית הנושאת

באמצעות כלי מתאים (פיפטה, טפי וכדומה) יש למקם טיפת מי חמצן בריכוז 3% (15% במקרה בו בודקים חיידקים אנאירוביים) על גבי זכוכית נושאת של מיקרוסקופ.
באמצעות מחט בקטריולוגית, או קיסם עץ סטרילי יש להרים מושבת חיידקים מבודדת, נקייה וטרייה מעל צלחת פטרי (18-24 שעות לאחר זריעה על מצע אגר) ולמרוח אותה בעדינות בתוך טיפת מי החמצן.
אם כעבור מספר שניות ניתן להבחין בהיווצרות בועות או קצף של חמצן, אזי המיקרואורגניזם שנבדק ייקרא קטלאז-חיובי.
אם כעבור מספר שניות לא ניתן להבחין בהיווצרות בועות או קצף של חמצן, אזי המיקרואורגניזם שנבדק ייקרא קטלאז-שלילי.
אופן ביצוע המבחן > שיטת המבחנה

באמצעות כלי מתאים יש להוסיף 4-5 טיפות מי חמצן בריכוז 3% (15% במקרה בו בודקים חיידקים אנארוביים) לתוך מבחנה בגודל 12x75 מילימטר.
באמצעות מחט בקטריולוגית, או קיסם עץ סטרילי יש להרים מושבת חיידקים מבודדת, נקייה וטרייה מעל צלחת פטרי ולטבול אותה בעדינות בתוך תמיסת מי החמצן שבמבחנה.
אם כעבור מספר שניות ניתן להבחין בהיווצרות בועות או קצף של חמצן סביב המושבה הטבולה, אזי המיקרואורגניזם שנבדק ייקרא קטלאז-חיובי.
אם כעבור מספר שניות לא ניתן להבחין בהיווצרות בועות או קצף של חמצן סביב המושבה הטבולה, אזי המיקרואורגניזם שנבדק ייקרא קטלאז-שלילי.
אופן ביצוע המבחן > הערות לביצוע המבחן

אין להרים יחד עם מושבות החיידקים חתיכות של אגר. הערה זאת חשובה במיוחד כאשר מרימים מושבות שגדלו על גבי אגר דם, שכן תאי הדם האדומים בתוך אגר דם מכילים אנזים קטלאז משל עצמם, דבר שעלול להוביל לקבלת תוצאות חיוביות שגויות (False positive).
אין להשתמש במושבות ישנות מעבר ל-24 שעות אחרי זריעה על מצע אגר, שכן תהליכי הזדקנות במושבה עלולים להוביל לקבלת תוצאות שליליות שגויות (False negative).
יש להימנע מיצירת קצף בעת מריחה/טבילה של המושבות בתוך מי החמצן, שכן הקצפה עלולה להוביל לקבלת פענוח שגוי של המבחן כחיובי.
יש להיעזר בזכוכית מגדלת כאשר מדובר במיקרואורגניזמים שלהם ידועה פעילות קטלאז חלשה.
מינים מסוימים של חיידקים, דוגמת Neisseria gonorrhoeae, מבטאים אנזים קטלאז חזק מאוד. במקרים אלה ניתן לנצל עובדה זאת על מנת לקבוע את מין החיידק. לשם כך יש להשתמש במי חמצן בריכוז 30% (Superoxol).
סוגי חיידקים שכיחים לפי מבחן קטלאז

להלן רשימה של מספר סוגים שכיחים של חיידקים נפוצים המחולקים לפי מבחן קטלאז.
| קטלאז-חיובי | קטלאז-שלילי |
| --- | --- |
Staphylococcus: Streptococcus
Escherichia: Enterococcus
Serratia: Clostridium
Salmonella: Lactobacillus
Shigella: Mycoplasma
Pseudomonas: Actinomyces
Bacillus: Kingella
ראו גם

קטלאז
מבחן אוקסידאז
הערות שוליים

1 2  ‏Catalase test protocol.
↑  Chelikani P, Fita I, Loewen PC. (2004). Diversity of structures and properties among catalases. Cellular and Molecular Life Sciences. Jan;61(2):192-208. PMID 14745498.
↑  ‏Catalase test: principle, uses, procedure and results.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
היווצרות בועות חמצן מעידה על מיקרואורגניזם קטלאז-חיובי
מארסק

| --- | --- |


 נתונים כלליים
 סוג:  קונצרן
 בורסה:  Nasdaq Copenhagen A/S (MAERSK A, MAERSK B) 
 מייסדים:  פיטר מארסק מולר, אה. פה. מולר
 תקופת הפעילות:  1904–הווה (כ־120 שנה)
 חברות בנות:  Maersk Line  נמל פותי  Svitzer  Mærsk Supply Service  Suez Canal Container Terminal  Farrell Lines  Safmarine  APM Terminals  Aliança Navegação e Logística 
 מיקום המטה:  קופנהגן, דנמרק
 קואורדינטות:  55°41′15″N 12°35′53″E﻿ / ﻿55.687447222222°N 12.598133333333°E﻿ / 55.687447222222; 12.598133333333 
 ענפי תעשייה:  הובלה ימית 
 מוצרים עיקריים:  שינוע מכולות, הפעלת נמלי מכולות, שירותי מכליות, אסדות קידוח, חיפוש נפט וגז, הפקת נפט וגז, שירותי קמעונאות
 הכנסות:  81,529,000,000 דולר אמריקאי (נכון ל־2022) 
 רווח תפעולי:  30,860,000,000 דולר אמריקאי (נכון ל־2022) 
 רווח:  3.377 מיליארד דולר (2011)
 הון עצמי:  33,392,000,000 דולר אמריקאי (נכון ל־31 בדצמבר 2018) 
 מנכ"ל:  Vincent Clerc 
 עובדים:  108,000 (ממוצע, 2010)
  
 maersk.com
  (למפת קופנהגן מוגדלת) מיקום המטה(למפת קופנהגן רגילה) מיקום המטה
 
קבוצת אה. פה. מולר - מארסק (בדנית: A.P. Møller – Mærsk Gruppen), הידועה בשם מארסק, היא קונצרן דני הפועל במגוון רחב של מגזרים עסקיים, בעיקר בתחום התחבורה והפקת אנרגיה. מארסק היא חברת אוניות המכולות ואוניות אספקה הגדולה בעולם מאז שנת 1996. בחודש אפריל 2022 הודיעה גם על הקמת חברת שילוח אווירי
מטה חברת מארסק נמצא בקופנהגן, דנמרק. לחברה סניפים ב-135 מדינות ברחבי תבל וכ-108,000 עובדים. נכון לשנת 2012, החברה מדורגת במקום ה-152 בין החברות הציבוריות הגדולות בעולם, על פי דירוג כתב העת Fortune.
היסטוריה

תחילתה של קבוצת אה. פה. מולר - מארסק כחברת ספנות דנית בשם Dampskibsselskabet Svendborg, אשר נוסדה בשנת 1904 על ידי פיטר מארסק מולר (Peter Mærsk-Møller) ובנו ארנולד פיטר מולר (Arnold Peter Mølle; ראשי תיבות שמו הם אה. פה. מולר) בסבנדבורג, דנמרק. אחד מארבעת ילדיו של אה. פה. מולר, ארנולד מארסק מק'קיני מולר (Mærsk Mc-Kinney Møller) הפך בשנת 1939 שותף בחברה ועם מות אביו, בשנת 1965, התמנה למנהל החברה, משרה בה החזיק עד לשנת 1993. מארסק מק'קיני הלך לעולמו בשנת 2012.
הלוגו של החברה נקבע על ידי מייסדה, פיטר מארסק מולר, אשר היה נוצרי אדוק. בלוגו מופיע כוכב משובע לבן על רקע כחול, וזה נקבע על ארובת האונייה שנצבע בשחור. זאת לאחר שאשתו לורה החלימה ממחלה קשה. במכתב שכתב לאשתו באוקטובר 1886 הסביר כי הכוכב על הארובה הוא "לזכר הלילה שבו התפללתי בעבורך וביקשתי סימן: אם יופיע כוכב בשמיים האפורים והמעוננים, פירושו של דבר שהאל נענה לתפילותי." אותו סמל הפך ללוגו של קבוצת מארסק כולה.
מגזרי עסקים

פעילויותיה העסקיות של קבוצת מארסק מאורגנות במספר חטיבות עסקיות: אוניות מכולות ופעילויות נילוות; חברת APM Terminals המפעילה מסופי מכולות בנמלים; מכליות, אסדות ופעילויות נילוות; פעילות בתחום הגז והנפט; פעילות קמעונאית; מספנות, חברות תעשייה אחרות והשקעות בבנק הדני (Danske Bank) וחברות אחרות.
שינוע מכולות ופעילויות נילוות

שינוע מכולות ופעילויות נילוות היא החטיבה העסקית הגדולה ביותר בקבוצת אה. פה. מולר - מארסק, והכנסותיה מהוות כמעט מחצית מהכנסות הקבוצה כולה. החטיבה מפעילה שירותי מכולות ברחבי תבל, כולל שירותי לוגיסטיקה, פתרונות שילוח ומסופי מכולות, תחת השמות המסחריים: קווי מארסק (Maersk Line), ספמרין ודמקו (Safmarine, Damco). מאז שנת 1996 מארסק היא חברת אוניות המכולות הגדולה בעולם.
שינוע מכולות ופעילויות נילוות > קווי מארסק

קווי מארסק היא היחידה העסקית הגדולה ביותר בקבוצת מארסק בשיעור הכנסותיה ובמספר עובדיה. החברה מעסיקה כ-22,000 עובדים בעולם ומפעילה קווי מכולות ברחבי תבל באמצעות כ-550 אוניות שלהן קיבולת כוללת של כ-2.2 מיליון TEU. החל משנת 2006 ועד לשנת 2012 קווי מארסק הפעילו את דגם אוניות המכולות הגדול בעולם, E-class. האוניה הראשונה בדגם זה,  Emma Maersk, אשר נבנתה במספנות בדנמרק, נכנסה לשירות באוגוסט 2006 וקיבולתה 14,770 TEU, מאז נבנו עבור מארסק שבע אוניות נוספות מאותו הדגם. בפברואר 2011 מארסק הזמינה 20 אוניות מכולה גדולות עוד יותר, מסדרת Triple E, ממספנות דייוו (אנ') בקוריאה הדרומית בקיבולת של 18,000 TEU. האונייה הראשונה בדגם זה סופקה ב-14 ביוני 2013 ונקראה Mærsk Mc-Kinney Møller על שם המייסד של קווי מארסק.
APM Terminals

מטה חברת APM Terminals, בבעלות מלאה של קבוצת מארסק, נמצא בהאג, הולנד. החברה אחראית להפעלת מסופי מכולות ב-56 נמלים בעולם, הפזורים ב-36 מדינות על פני חמש יבשות וכן 155 יחידות עסקיות הנותנות שירותי מכולות יבשתיים ב-47 מדינות. בין הנמלים ומסופי המכולות שמפעילה החברה נמצאים:
אירופה: אוסלו, אורהוס, אלחסירס (Algeciras), ברמרהבן (Bremerhaven), ג'ויה טאורו (Gioia Tauro), גטבורג, זיברוגה, לה הבר, פורטסמות', פותי, רוטרדם.
צפון אמריקה: צ'ארלסטון, יוסטון, ג'קסונוויל, לוס אנג'לס, מיאמי, מוביל, פורטסמות', טקומה.
דרום אמריקה: בואנוס איירס, קייאו
המזרח התיכון: בחריין, סלאלה (עומאן), עקבה, פורט סעיד
אסיה: וונג טאו (וייטנאם), קולומבו, דאליין, גואנגג'ואו, קובה, מומבאי, צ'ינגדאו, טיינג'ין, שאנגחאי, יוקוהמה.
אפריקה: אביג'אן, אפפה (ניגריה), קוטונו, דואלה, לואנדה, מונרוביה, פוינט נואר (הרפובליקה של קונגו), פורט אליזבת, טנג'יר.
מכליות, אסדות ופעילות ספנות אחרת

מכליות, אסדות ופעילות ספנות אחרת היוו 8.8% ממחזור העסקים של הקבוצה בשנת 2008 ו-25% מן הרווח של הקבוצה לאותה שנה. חטיבה זו מפעילה את חברת מארסק מכליות (Maersk Tankers), מארסק שרותי אספקה, קידוחי מארסק וחברות נוספות. חברת מכליות מארסק הפעילה בשנת 2009 140 מכליות לשינוע נפט וגז טבעי, בהן מכליות נפט גולמי, מכליות מוצרי נפט, ומכליות גז טבעי. כל המכליות בשרות מארסק בנויות בשיטת דופן כפולה להגברת הבטיחות ולמניעת נזקים סביבתיים. מאז שנת 2009 יישמה החברה שיטות להפחתת זיהום האוויר הנגרם מאוניותיה, בדרך של הפחתת מהירות האוניות.
חברת קידוחי מארסק פועלת בקידוחי נפט וגז ברחבי תבל ומספקת שירותים לחברות חיפושי נפט וגז שונות. לחברה אסדות קידוח ודוברות קידוח. מארסק שירותי אספקה מפעילה אוניות אספקה וגוררות לצורך הפעלת אסדות קידוח.
פעילות נפט וגז

חברת Maersk Oil נוסדה בשנת 1962 כאשר מארסק זכתה בזיכיון לחיפושי נפט וגז ולהפקתם בשטחיה הכלכליים של דנמרק בים הצפוני. מאז התפתחה החברה והיא עוסקת בחיפושי נפט וגז באזורים שונים בעולם ומפיקה למעלה מ-600 אלף חביות נפט מדי יום ולמעלה מ-28 מיליון מ"ק גז טבעי מדי יום. רוב תפוקת הנפט והגז של החברה מרוכזת בים הצפוני, באזורים בשליטת דנמרק ובריטניה, אולם החברה מפיקה גם בקאטר, אלג'יריה וקזחסטן. בשנת 2008 תרמו ההכנסות מפעילות נפט וגז 68% מכלל רווחי הקבוצה.
פעילות קמעונאית

מארסק מפעילה חברה להכשרת בעלי מקצוע לתעשיות שונות, כך למשל, בתעשיית קידוחי הנפט והגז, טורבינות רוח ועוד. לחברה מרכזי הכשרה בסבנדבורג ואסברג בדנמרק, באברדין וניוקאסל בבריטניה, סטוונגר בנורווגיה, צ'נאי בהודו, פורט הרקורט בניגריה, ובחריין. בחטיבה זו אף חברת תעופה, Star Air, המפעילה מטוסי מטען וכן מטוס מנהלים וכן חברת רכבות מטען (ERS Railways B.V.). בין השנים 1969-2005 הפעילה הקבוצה את חברת מארסק אייר (Maersk Air), חברת התעופה דנית. החברה נמכרה בשנת 2005 לחברת השקעות איסלנדית ומוזגה לתוך חברת Sterling Airlines.
ראו גם

צים
MSC
הערות שוליים

↑  A.P. Møller - Mærsk A/S Full Year 2011 Report
1 2  "Annual Report 2010" (PDF). A.P. Møller - Mærsk. נבדק ב-23 בפברואר 2011. {{cite web}}:  (עזרה)(הקישור אינו פעיל)
↑  חברת השילוח Maersk משיקה חברת תובלה אווירית, באתר חדשות תעופה, ‏2022-04-10
↑  The World's Biggest Public Companies. Forbes
↑  "צפו: האונייה הכי גדולה שהגיעה אי פעם לארץ". ynet. 2017-02-02. נבדק ב-2017-02-02.
| --- | --- |
בקרת זהויות :  GND: 1086000110  ISNI: 0000 0004 0413 8509  VIAF: 282145857918823020095   WorldCat (עם VIAF): 282145857918823020095 
Maersk Elba אוניית מכולות מדגם E-class, בין אוניות המכולות הגדולות בעולם, אשר עגנה בנמל חיפה בתאריך ה-2 בפברואר 2017 (ובכך נקבעה לאוניה הגדולה ביותר שעגנה בישראל).
מונופוניה

מונופוניה (מיוונית: 'μόνος' - מונוס, בעברית 'אחד', 'φωνή' - פון, בעברית 'קול, צליל') הוא מונח המתייחס למוזיקה שהיא, כעיקרון, חד קולית. במונופוניה נע לבדו קול, אשר לעיתים מוכפל באוקטבה על ידי קולות או כלים אחרים, שישירו למעשה את אותו הקו בדיוק. כלומר, זמר יחיד או כלי נגינה יחיד. גם שירת מקהלה באוניסון נחשבת כמונופוניה.
המונופוניה נבדלת מההטרופוניה, ושונה מההומופוניה.
מוזיקה עממית רבה היא מונופונית.
ראו גם

פוליפוניה
הומופוניה